Managerii Spitalului din Piatra Neamţ sunt urmăriţi penal în urma incendiului din secţia ATI.
Managerii Spitalului de Urgenţă Piatra Neamţ sunt urmăriţi penal în dosarul incendiului din secţia ATI. Sunt urmărite penal şi două asistente, acuzate că au lăsat aprinse o lumânare. Incendiul de la Piatra Neamț a izbucnit pe 14 noiembrie 2020 la secția ATI, unde au murit 9 oameni.
Parchetul de pe lângă Înalta Curte de Casaţie şi Justiţie anunţă că a dispus, în cazul incendiului de la Spitalul Judeţean de Urgenţă Piatra Neamţ, urmărirea penală faţă de 10 suspecţi persoane fizice şi faţă de Spitalul Judeţean de Urgenţă Piatra Neamţ.Şase persoane care au condus spitalul, în diferite perioade de timp, sunt urmărite penal pentru ucidere din culpă, vătămare corporală din culpă, distrugere din culpă în formă calificată şi neluarea măsurilor legale de securitate şi sănătate în muncă.Din cercetări a rezultat că, în exercitarea atribuţiilor de manageri interimari ai Spitalului Judeţean de Urgenţă Piatra Neamţ, în perioada 31 martie 2020 – 17 noiembrie 2020, în contextul epidemiei COVID şi declarării unităţii sanitare ca unitate suport COVID, ar fi organizat impropriu activitatea specifică la nivelul spitalului prin faptul că nu ar fi realizat o revizuire a riscurilor privind securitatea şi sănătatea în muncă, urmare a schimbării condiţiilor de muncă, produsă la nominalizarea Spitalului Judeţean de Urgenţă Piatra Neamţ în categoria spitalelor suport COVID 19."Această schimbare a inclus adoptarea unei terapii care presupune creşterea cantităţii de oxigen administrată pacienţilor COVID 19, implicit creşterea concentraţiei de oxigen în atmosfera încăperilor unde sunt trataţi aceşti bolnavi. Suspecţii nu ar fi stabilit măsuri de prevenire care să asigure securitatea şi sănătatea la Secţia ATI în noile condiţii, cu consecinţa incendierii salonului 240 ATI care a avut ca urmări moartea a 9 pacienţi, vătămarea corporală a unui medic şi a unei asistente medicale, degradarea salonului, distrugerea instalaţiilor de fluide medicale, aer comprimat şi electrică, a echipamentelor de ventilaţie mecanică, precum şi a altor echipamente medicale", transmite sursa citată.De asemenea, sunt urmărite penal două asistente pentru ucidere din culpă, vătămare corporală din culpă, distrugere din culpă în formă calificată şi nerespectarea măsurilor legale de securitate şi sănătate în muncă, constând în aceea că în ziua de 14 noiembrie 2020, în timpul exercitării atribuţiilor de serviciu în calitate de asistente medicale în salonul 240 al Secţiei ATI a Spitalului Judeţean de Urgenţă Piatra Neamţ, în care acordau îngrijiri bolnavilor pozitivi Covid-19 cărora li se administra oxigenoterapie, ar fi folosit şi lăsat fără supraveghere o sursă de foc deschis – o lumânare tip candelă, în contextul agoniei unui pacient.O lumânare, sursă de inițiere a foculuiLumânarea ar fi constituit sursă de iniţiere a focului cu consecinţa incendierii salonului 240 ATI, care a avut ca urmări moartea a 9 pacienţi, vătămarea corporală a unui medic, degradarea salonului, distrugerea instalaţiilor de fluide medicale, aer comprimat şi electrică, a echipamentelor de ventilaţie mecanică, precum şi a altor echipamente medicale."Continuarea urmăririi penale faţă de persoana anterior menţionată şi faţă de o altă persoană fizică, medic la secţia ATI din cadrul Spitalului Judeţean de Urgenţă Piatra Neamţ, pentru săvârşirea infracţiunilor de favorizarea făptuitorului, prev. de art. 269 din Codul penal, fals intelectual, prev. de art. 321 din Codul penal şi uz de fals, prev.de art. 323 din Codul penal, cu aplicarea art. 38 alin. 1 şi 2 din Codul penal, constând în aceea că, în exercitarea atribuţiilor de medic şef al Secţiei ATI, respectiv de medic la aceeaşi secţie din cadrul Spitalului Judeţean de Urgenţă Piatra Neamţ, ar fi întocmit şi subscris o adresa din data de 18.06.2021, care conţine menţiuni false privind îngrijirile acordate pacienţilor în timpul manifestării incendiului. Această adresă au folosit-o prin transmiterea la Serviciul Judeţean de Medicină Legală Neamţ, unde a fost avută în vedere la efectuarea lucrărilor medico-legale privind decesul a două persoane, în scopul de a îngreuna urmărirea penală", se mai arată în comunicatul Parchetului de pe lângă Înalta Curte de Casaţie şi Justiţie.Spitalul Judeţean de Urgenţă Piatra Neamţ este urmărit penal pentru ucidere din culpă, vătămare corporală din culpă şi distrugere din culpă în formă calificată. Spitalul este acuzat că:– nu a realizat o revizuire a riscurilor privind securitatea şi sănătatea în muncă, urmare a schimbării condiţiilor de muncă care s-a produs la nominalizarea sa în categoria spitalelor suport COVID 19 şi adoptarea unei terapii care presupune creşterea cantităţii de oxigen administrată pacienţilor COVID 19, implicit creşterea concentraţiei de oxigen în atmosfera încăperilor unde sunt trataţi aceşti bolnavi, şi nu a stabilit măsuri de prevenire care să asigure securitatea şi sănătatea la Secţia ATI în noile condiţii– nu a luat măsuri de procedurare a unor activităţi, apte să conducă la o ventilaţie în saloanele ATI, care să asigure securitatea în muncă şi sănătatea personalului medical şi a pacienţilor, precum şi la o asistenţă medicală suport în cazul întreruperii alimentării cu gaze medicinaleSuspecţilor li s-au adus la cunoştinţă, joi, atât calitatea procesuală, cât şi acuzaţiile.